Disneys klassikere

**Disneys klassikere** (også kalt **Disneys nummererte klassikere**) omfatter Walt Disney Animation Studios helaftens tegnefilmer (og utvalgte samlinger) som er produsert i og av Walt Disney Animation Studios. Navnet «Disneys klassikere» ble introdusert av Disney-konsernet i 1980-årene. Per 2021 har Walt Disney utgitt 60 offisielle Disney-klassikere. Produksjoner fra DisneyToons Studios' inkluderes ikke, siden dette er filmer som vanligvis lanseres rett på video. Heller ikke Pixar-filmer er inkludert. 

Etter at Oscar for beste animasjonsfilm ble etablert i 2001, har tre av filmene vunnet denne prisen: *[[Big Hero 6 (film)|Big Hero 6]]*, *[[Frost (film)|Frost]]* og *[[Zootropolis – Dyreriket|Zootropolis]]*. *[[Skjønnheten og udyret (1991)|Skjønnheten og udyret]]* (1991) er den eneste av de 60 filmene som har vært nominert til Oscar for beste film.

De fem første Disney-klassikerne, *[[Snehvit og de syv dvergene]]* (1937), *[[Pinocchio (1940)|Pinocchio]]* (1940), *[[Fantasia (film)|Fantasia]]* (1940), *[[Dumbo|Dumbo – den flyvende elefanten]]* (1941) og *[[Bambi]]* (1942), går ofte under betegnelsen «Disneys gullalder». Det ble videre utgitt seks spillefilmer mellom 1941 og 1949 som ble Disney-klassikere. Noen av dem kan mer eller mindre defineres som kortfilmer satt sammen til en spillefilm (som for eksempel *[[Spill for meg!]]* og *[[Melody Time]]*), mens noen av dem inneholdt realfilmscener, gjerne i form av rammefortellinger. Med *[[Askepott (film)|Askepott]]* (1950) lanserte Disney «den andre gullalderen», som vedvarte til og med *[[Jungelboken (1967)|Jungelboken]]* (1967).

Walt Disneys dødsfall i 1966 markerte et vendepunkt, og i filmene som fulgte ble handlingen i større grad formidlet på lydsiden og i dialogen. «Den tredje gullalderen», også kalt «Disney-renessansen», innledes med *[[Den lille havfruen (film)|Den lille havfruen]]* (1989). I løpet av denne perioden ble det utgitt filmer som *Skjønnheten og udyret* (1991), *[[Aladdin (film)|Aladdin]]* (1992), *[[Løvenes konge]]* (1994) og *[[Herkules (film)|Herkules]]* (1997). *[[Tarzan (film, 1999)|Tarzan]]* (1999) markerte slutten på denne gullalderen.

Mange av Disney filmene har titler og handling som bygger på eventyr, *Den lille havfruen* er basert på H.C. Andersens eventyr “''Den lille havfrue''”, *Skjønnheten og udyret* er basert på det franske eventyret “La Belle et la Bête”, *Mulan* er basert på det kinesiske folkeeventyret “*Balladen om Mulan*” og *Prinsessen og frosken* er basert på E.D. Bakers “The Frog Princess”. På disse og andre filmer basert på eventyr beveger handlingen seg bort fra det originale eventyret og som følge av populariteten til filmene er det nå handlingen i filmen som blir husket og ikke den opprinnelige versjonen.

Listen ble forskjøvet da animasjonsfilmen *[[Dinosaur (film)|Dinosaur]]* (2000) ble en offisiell klassiker i USA i 2008. Dette ble gjort for at *[[To på rømmen]]* (2010) skulle bli den 50. Disney-klassikeren i stedet for den mindre profilerte filmen *[[Ole Brumm - Nye eventyr i Hundremeterskogen]]* (2011). I USA er den derfor nr. 39 på lista per dags dato. Forskyvingen forårsaket at *[[Et kongerike for en lama|Keiserens nye stil – Et kongerike for en lama]]* (2000) ble flyttet til nr. 40, ** (2001) til 41 og så videre. I forbindelse med DVD-utgivelser i Europa ble imidlertid filmen *[[Villdyr (film)|Villdyr]]* (2006) den 46. Disney-klassikeren, mens *Dinosaur* ikke er inkludert overhodet.

## Klassikere

### Kommende filmer

## Fotnoter


## Referanser


## Litteratur
* 

## Eksterne lenker
*